**НОВА ГОДИНА в ИЗРАЕЛ**

** Цена: 1560 лв.**

 **Дата: от 30 декември до 02 януари 2017 г.**

**6 дни/ 5 нощувки/ 5 закуски/ 5 вечери**

**Маршрут**: София – Тел Авив – Яфо – Нетания – Кесария – Хайфа – Акра – Мегидон – Назарет – Кана – Сафед – Голан – Тиберия - Капернаум – Табха – планината на Блаженствата - Каср Ал Яхуд – Мъртво море – Витлеем – Йерусалим – Лод – София

**ТУРИСТИЧЕСКА ПРОГРАМА:**

**1 ден – София - летище Бен Гурион – Яфо – Тел Авив – Нетания**

Сборен час на летище София, Терминал 2 в 07:50 часа (задължително 3 часа преди полета), полет за Тел Авив в 10:55 часа. Пристигане на летище „Бен Гурион“ в 13:30 ч. Посрещане в залата за пристигащи от представител на местния туроператор. Панорамна обиколка на Тел Авив. Туристическа програма в Яфо, един от най-старите градове в Близкия изток, намиращ се на възвишение, от което се открива невероятна гледка към брега на Тел Авив и неговите плажове. Разходка в района на старото пристанище, където скрити в тесни павирани улички са сгушени чудесни ресторанти предлагащи морски ястия, малки кафенета и пекарни. Отпътуване за Нетания. Настаняване в хотел. Вечеря. **Нощувка**.

**2 ден – Нетания – Акра – Хайфа – Кесария**

**Закуска**. Отпътуване за Акрa, една от последните военни бази и столица на кръстоносците за повече от един век. Посещение на Цитаделата на хоспиталиерите, тунелите на тамплиерите, Древния град и пристанището. Разглеждане на красивия пристанищен град Хайфа, разположен на брега на Средиземно море. Посещение на Бахайските градини и залива на Хайфа. Отпътуване за Кесария, столица на Юдея по времето на римляните. Разглеждане на акведукта. Връщане в хотела в Нетания. Свободно време. **Новогодишна Гала Вечеря.** **Нощувка**.

**3 ден – Нетания – Мегидон – Назарет – Кана – Галилейското езеро - Сафед (Цфат) – Тиберия**

**Закуска**. Заминаване за град Назарет, по пътя панорамна гледка към долината Армагедон, която е спомената от Св. Йоан Богослов в библейската книга „Откровение“ като място на последната битка между Доброто и Злото. Посещение работилницата на Свети Йосиф и църквата „Благовещение“ в Назарет, където Архангел Гавраил съобщава на Дева Мария, че ще роди Син Господен и където Христос е живял по-голяма част от своя живот. Отпътуване за Кана Галилейска, където Христос извършва своето първото чудо превръщайки водата във винo. Раходка с лодка в Галилейското езеро (включена в цената). Посещение на Сафед, свещен за еврейската религия град и център на известното религиозно течение в юдаизма – Кабала. През 1140 год. владетелят на Йерусалимското кралство Фулк д`Анжу построил тук за рицарите-тамплиери мощната военна крепост (Мецуда), което е едно от най-големите отбранителни съоръжения на кръстоносците в Светите земи. Отпътуване за град Тиберия, разположен на брега на Галилейското езеро. Настаняване в хотел. Вечеря. **Нощувка**.

**4 ден – Тиберия – Капернаум – Табха – планината на Блаженствата – Мъртво море – Каср ал Яхуд - Витлеем**

**Закуска.** Отпътуване за Капернаум, което се споменава в Новия Завет като център на дейността на Христос в Галилея. Посещение на останките от древната синагога и руините на къщата на Св. ап. Петър. Отпътуване за Табха – мястото на "Чудото с умножаването на рибите и хляба". Посещение на църквата на умножаването, където е запазена подова мозайка от IV век. Отпътуване към планината на Блаженствата, където Иисус е казал прочутата си проповед. Отпътуване за Мъртво море – най-ниската точка в света, около 420 метра под морското равнище. Свободно време за къпане и релакс. Посещение на Каср ал Яхуд – мястото при река Йордан, където е било кръщението на Иисус Христос. Отпътуване за Витлеем. Настаняване в хотел. Вечеря. **Нощувка**.

**5 ден – Витлеем – Йерусалим - Витлеем**

**Закуска.** Туристическа програма в Йерусалим, който съгласно Конституцията на държавата Израел е нейна единна и неделима столица. Обиколката започва с Виа Долороса (от лат. „Пътят на болката“) – това e улицата, по която в древен Йерусалим е минал Иисус Христос с кръста към мястото на разпятието – Голгота; Храмовият комплекс Божи гроб – най - святото място за Християнския свят, където е разпнат, погребан и възкръснал Христос. Програмата продължава с хълма Сион (Давидовият град), където се намират гробът на цар Давид и стаята на Тайната вечеря. Връщане във Витлеем и посещение на рожденото място на Иисус Христос базилика „Рождество Христово“ – най-голямата забележителност на града. Във Витлеем е роден и Давид – Вторият цар на Израел, поради което в Библията градът е наричан често „градът на Давид“. Според библейско пророчество Месията е трябвало да бъде потомък на Давид и да се роди в неговия град. Връщане в хотела. Вечеря. **Нощувка**.

**6 ден - Витлеем – Йерусалим – Лод – летище Бен Гурион – София**

**Закуска.** Отпътуване за Йерусалим: Гетсиманската градина – традиционно почитана като мястото, където Иисус Христос се моли в нощта на залавянето му. Днес за това събитие напомнят базилика, посветена на страданията Христови и осем стари маслинови дървета, чиято възраст е над 2000 години. Посещение на Стената на плача – единствената структура, останала от Йерусалимския (Соломоновия) храм. Названието идва от това, че евреите често отиват там, за да тъжат за гибелта на храма. Посещение на църквата с гроба на Свети Георги в Лод (древният град Лида Палестинска). Трансфер до летище „Бен Гурион“. Полет за България в 18:30 ч. Пристигане на летище **София около 21:30 ч.**

**ЦЕНИ:**

|  |  |  |  |  |
| --- | --- | --- | --- | --- |
| **Дата** | **На турист в двойна стая** | **Трети възрастен** | **Дете 2-10.99 г. с двама възрастни в двойна стая** | **Самостоятелна стая** |
| 30.12.16 – 04.01.17 | 1560 лв | 1530 лв. | 1460 лв. | 1890 лв. |

**Забележка:** Цените са калкулирани при курс на щатския долар **1 USD = 1.78 лв.**

При значителна промяна на курса, Туроператора си запазва правото за промяна на цената.

**Хотели по програмата:**

|  |  |  |
| --- | --- | --- |
| **Местонахождение** | **Хотел** | **Брой нощувки** |
| Нетаня | Residence 3\* <https://www.zyvotel.com> или подобен | 2 |
| Тиберия | Arcadia 3\* <https://www.arcadiahotels.co.il/> или подобен | 1 |
| Витлеем | Paradise 3\* <http://www.paradisebethlehem.com/> или подобен | 2 |

**Пакетната цена включва:**

* самолетен билет София – Тел Авив – София с редовен полет на авиокомпания Ел Ал с включен багаж;
* летищни такси (253 лв. към 01.12.2015 г.);
* 2 нощувки със закуски и вечери във Витлеем, хотел 3\*;
* 2 нощувки със закуски и вечери в Тиберия, хотел 3\*;
* 1 нощувка със закуска и вечеря в Хайфа, хотел 3\*;
* екскурзовод на български език по целия маршрут;
* луксозен автобус с безплатен WI-FI;
* саунд система със слушалки по време на туровете;
* разходка с лодка по Галилейското езеро;
* всички трансфери по програмата;
* всички екскурзии по програмата;
* входни такси за обектите по програмата;
* Сертфикат за хаджийство;
* водач, придружаващ групата по време на целия престой;
* медицинска застраховка асистънс ЗАД „АРМЕЕЦ“ АД, с покритие 10 000 евро.

**Пакетната цена включва:**

* Новогодишна Гала Вечеря – 85 евро (заплащат се в България);
* бакшиши – 5 долара на турист на ден (заплащат се в Израел);
* обяд в рибен ресторант при Галилейско езеро – 20 щ.д.;
* лични разходи.

**Полетно разписание:**

|  |  |  |  |  |
| --- | --- | --- | --- | --- |
| LY 552 | София | 10:55 | Тел Авив | 13:30 |
| LY 551 | Тел Авив | 18:30 | София | 21:30 |

**Минимален брой туристи за осъществяване на екскурзията**: 25 туристи.

**Срок за уведомление при недостигнат минимален брой туристи:** 7 дни преди началната дата.

**Начин на плащане**: депозит – 450 лв., копие от валиден международен паспорт, доплащане – до 30 дни преди датата на отпътуване.

**Необходими документи**: задграничен паспорт; няма визови, санитарни и медицински изисквания.

**Застраховка „Отмяна от пътуване“:** предоставяме възможност за сключване на допълнителна  застраховка “Отмяна на пътуване” по чл. 80, ал. 1, т.14 от Закона за туризма, покриваща разходите за анулиране на пътуването, за съкращаване и прекъсване на пътуването, поради здравословни причини на пътуващия, негови близки, неотложно явяване на дело, съкращаване от работа и др. Стойността на застраховката се изчислява на база крайна дължима сума по договора, като има значение и възрастта на Потребителя. В зависимост от възрастта на туриста стойността на застраховката е между 3% и 8% върху крайната дължима сума по договора за организирано пътуване.

**Туроператор “ТА Мондел Травел” е застрахована по смисъла на чл. 97, ал.1 от Закона за туризма в застрахователна компания АЛИАНЦ БЪЛГАРИЯ със застрахователна полица № 13160163000000036 от 31.07.2016 г.**

